Appendix 1: The scenario of "Ranjapan Abimanyu" RANJAPAN ABIMANYU" (SERIAL BHARATAYUDA) INTRO GARAPAN IRINGAN (BUKA LAYAR) "TABLO (GARAPAN IRINGAN ABIMANYU UTARI ULAP - ULAP TERUS DADI DIALOG)" DIALOG I (PERAGA : RADEN ABIMANYU, DEWI UTARI) Abimanyu : Yayi, Yayi Dewi Utari ing semu kurang kepranan penggalihmu, apa sliramu durung bisa nampa katresnanku to wong ayu? Utari : Duh Kakang Mas Abimanyu, katresnan kula ingkang linambaran ati kang suci menika badhe saged cabar lan wurung menawi paduka dereng blaka dumatheng kula saestunipun paduka menika taksih joko menapa sampun mengku garwa? Abimanyu : Yayi Utari, jebul kuwi toh sing dadi sumelange atimu. Yen sliramu isih kurang percaya marang gedhene katresnanku, saiki aku bakal sumpah, yen nganti aku wes duwe garwa, mugo mugo patiku mbesuk dikeroyok wong sak praja. (IRINGAN SANTAK ... BLACK OUT - SLOT)
ADEGAN PESANGGRAHAN PARA KURAWA DI PANDEGANI RESI DURNO KANG WES JUMENENG DADI SENOPATI LAN PENGAPIT SENOPATI. KURAWA JANGKEP SAK PENGAPIT SENOPATI. GARAPAN GENDING PARA KURAWA JOGEDAN - DURSOSONO KIPRAH - DATENGIPUN RESI DURNO, SENGKUNI SAK PENGAPITE) DIALOG II (PERAGA : RESI DURNO, BASUKARNO, BOGODHATO, SRATI MURDANINGSIH, GAJAH SUPRAPTIPO, LAN PARA KURAWA) Durno : Oh lole lole waluh genthos monyor - monyor howelo howelo. Nuwun mangke to ngger anak Narpato Basukarno lan sedoyo para putro kurawa kabeh wae (KURAWA KABEH WANGSULAN). Mangertiyo yo ngger, ing wektu dino iki pun Bopo dadi senopati. Milo, kanthi menika manggalaning prang negari Astina. Kula nyuwun dumatheng paduko badhe ngiguhaken tanpo winates. Milo, saking meniko paduko kedah manut menopo ingkang kulo dawuhaken. Karno : Inggih Bopo gandheng panguwaos senopati samangke datheng asto paduko. Kula badhe tut wuri dumatheng dawuh paduko poro kurawa saged unggul ing perang. Bogodhato : Nuwun sewu Bopo, keparengo munjuk atur. Gandheng meniko paduka dados senopati kula kepingin sanget ngetingalaken labuh kula dumatheng paduka. Pramilo mekaten pengapit senopati kulo suwun, Bopo. Murdaningsih : Semanten ugi kula, Bopo. Mugi wonteno kepareng kula ugi badhe nderek labuh dumatheng paduko. Durno : Oh lole lole emprit ganthil buntute omah joglo howelo howelo. Anak Prabu Bogodhato syukur mangayubagya dene siro biso ngerti materang sedayane pun Bopo. Mulo kabeh podho gathekno dino iki aku bakal gawe gelar perang Cakra Byuho. Mulo ngger Bogodhato siro sak prajuritmu disikono laku. Dene, pun Bopo lan poro prajurit tawur bakal ngayomi lakumu ngiras pantes toto baris. Ayo saiki nenggal moro bage budhal manjing tegal kuru setro. (GARAPAN GENDINGAN BODOLAN KURAWA - BLACK OUT) ii
TAWUR PRANG KURAWA CS LAN PANDAWA GARAPAN GENDHING PRANG - BOGODHATO, MURDANINGSIH, GAJAH SUPRAPTIPO KAPAPAG SENO LAN ARJUNA MANDEG DIALOG III (PERAGA : BIMASENA, ARJUNA, BOGODHATO, SRATI MURDANINGSIH, GAJAH SURAPTIPO, RESI DURNO, KRESAN, LAN PARA KURAWA LAN PUTRAN PANDAWA) Bimasena : Hwaaa ... sapa kowe Ratu mandegani prajurit tawur, sapa kowe? Bogodhato : Aku prabu Bogodhato saka projo Turiloyo. Sapa kowe? Bimasena : Panenggak Pandawa, aku Bimasena yo Werkudara Murdaningsih : Lha, sing siji iki sapa, satria kowe iki sapa? Arjuna : Panengah Pandawa, aku Radeng Arjuna, bali kowe sapa? Murdaningsih : Aku srati murdaningsih Raden Arjuna, wong Bagus. Bogodhato : Heeee ... Murdaningsih, aja kepincut baguse priyo. Ngelingono kabeh iki musuh, heee ... kowe Bimasena lan kowe Arjuna, aku pengapit senopati saka bumi kasapto. Mulo kowe manuto tak gedhengi sirahmu. Bimasena : Hwaaa ... Bosen urip kowe majuo tak untapane nyawamu DADOS PERANG BOGODHATO MUSUH BIMA TAMANI KUKU BOGODHATO PEJAH. DITANGISI MURDANINGSIH URIP MANEH - ARJUNA PERANG KERIS KARO MURDANINGSIH, TAMANI PUSOKO MURDANINGSIH PEJAH. DITANGISI BOGODHATO URIP MANEH. MAJU BARENG TAMANI PUSAKA BIMA LAN ARJUNA, BOGODHATO LAN MURDANINGSI MATI BARENG, DITANGISI GAJAH SUPRAPTIPO URIP MANEH. BIMA ARJUNA LANGSUNG MLAYU. iii
KASELING PERANGIPUN RADEN GATHUTKOCO, DWARA LAN SONGO - SONGO KALIAN PORO KURAWA. SONGO - SONGO DWARA KALAH MUNDUR. DI OYAK KURAWA MUNDURE BIMA LAN ARJUNA KETEMU PRABU KRESNO. DIALOG IV Kresno : Yayi werkudara lan kowe Arjuna, metu saka tegal kurusetra, apa adhi wes bisa mateni musuh? Bimasena : Hwaa .... musuhku pancene sekti. Tak jojoh kuku pancanoko mati, nanging bareng ditangisi karo Murdaningsih urip maneh. Arjuna : Semanten ugi kula Koko Prabu. Menawi Prabu Bogodhato, Murdaningsih pejah menawi ditangisi Gajah Supratipo saged urip malih Koko Prabu. Kresno : Yayi Werkudara lan kowe Arjuna, siro sun jarwani. Pancen Bogodhato, Murdaningsih, lan Gajah Supratipo kae ngono wus manunggal nyawiji nadyan siji kok pateni sing sijine nagisi bakal urip maneh, prayogane yayi Arjuna, musuhmu telu kae tamanono pusakamu Kyai Trisula, yayi. Arjuna : Inggih, ngestoake dawuh Koko Prabu. IRINGAN ... BIMASENA LAN KRESNO BALI. ARJUNA MENTHANG LANGKAP MANAH KYAI TRISULA ARJUNA BALI. KASAMBUNG LAKUNE BOGODHATO, MURDANINGSIH LAN GAJAH SUPRAPTIPO SUMBAR SUMBAR KETAMAN KYAI TRISULA PEJAH SAMPYUH. TEKANE RESI DURNO, BASUKARNO, PRABU WARSOYO, PRABU GARDOPATI, LAN KABEH PORO KURAWA) DIALOG V Durno : Oh lole lole waluh genthos monyor monyor hawelo hawelo. Ngger anak Prabu Karno lan kabeh poro Kurawa, wektu dina iki pengapit senopati wus gugur. Pramilo, kula badhe ngangkat pengapit senopati malih, kados pundi ngger anak prabu Basukarno? Basukarno : Nyumangga'aken kerso paduka, jer sedaya kolo wau gelaring perang dumatheng asto paduka Bopo. Durno : Menawi ngaten sisan gawe, ngger Gardopati lan Warsoyo. Jeneng siro tak angkat dadi senopati. Kepiye sumpah iv
prasetyamu marang aku ngger? Gardhopati : Sampun dados sumpah kula tumapak perang Bharatyuda kulo kedah ngatonaken labuh kula dhumateng paduko. Kulo sagah ngrentengi sirahe Pandawa ingkang namung gangsal glintir, Bopo. Warsoyo : Semanten ugi kula Bopo, benjang menapa kula dipun keparengaken maju perang. Kula badhe ngokop gethe werkudara, motheng - motheng balunge Arjuna, njejuwing kwandane Puntadewa, Bopo. Durno : Bagus yen koyo mangkono ngger. Mulo saiki gawe coro ngurangi kekuatane poro Pandawa. Ngger Gardapati tantangen Arjuna perang ana ing pesisir kidul. Lan kowe Warsoyo tantangen Werkudara ana ing pesisir lor. Yen Werkudara lan Arjuna wes metu saka barisan Pandawa, ateges ngurangi kekuatane pada Pandawa. Yo ing kono Puntadewa lan sisahe para Pandawa di krocok gaman, yo ngger. Basukarno : We lah jagad dewo bathara. Bopo Resi Durno keparengo kula badhe sumelo atur. Perang Bharatayudo menika perang suci, kenging menapa ndadak golek lenane Werkudara lan Arjuna. Menapa paduka ajrih ngadepi para Pandawa. Kula mboten sarujuk menawi paduka ndamel cara ingkang kados mekaten, menika coro ingkang licik, Bopo. Durno : Senopati menika panguasane tanpo winates, sing wenag damel strategi perang niku kula. Paduka sarujuk monggo, mboten sarujuk yo ora apa apa. Basukarno : Menawi ngaten tanpo guna kula manunggal lan barisan paduka Bopo. Luwih becik bali ing Ngawonggo. (BASUKARNO LANGSUNG PLAS LUNGO ING NGAWANGGA - IRINGAN SANTAK - SIGEG) MARGI PUNAKAWAN SAMI SUKO SUKO SAK RAMPUNGE. NGANTI SAK SAMPUNIPUN NYUMRUPI ASTINA NGEDALI SENOPATI RESI DURNO LANGSUNG SOWAN PANDAWA PESANGGRAHAN GUPOLOWIYO SENDHON DALANG NYONGO, IRINGAN LDR. SUKO ILANG. PUNTADEWA KAADEP PRABU KRESNO, DEWI KUNTHI, LAN PARA PANDAWA JANGKEP SAK PUTRANE. SESAMPUNIPUN GENDHING - SUWUK SENDHON DALANG) v
DIALOG VI PERAGA : PUNTADEWA, KRESNO, DEWI KUNTHI, KYAI SEMAR, BIMASENA, ARJUNA, NAKULA, SADEWA, TRUSTOJUMENA, GATUHUTKACA, DWARA, SONGO SONGO, PUNAKWAN) Kunthi : Ngger anak Prabu Kresno. Tak sawang - sawang para kadhang Pandawa nandhang sungkawa. Mula enggal paringa dawuh yo ngger. Dimen pada enggal padhang penggalihe, ya Pulup. Kresno : Nuwun inggih kanjeng bibi. Rehning sampun wonten dawuh paduka. Mugi keparenga kula ngemutaken yayi Prabu Puntadewa lan sedaya para kadhang Pandawa kanjeng Bibi. Yayi Samiaji, menapa to ingkang dipun penggalih ngatos mboten kersa paring dawuh. Kula ngertos, bilih paduka sedaya penggalihipun dumatheng sedanipun para pinesepuh. Kanjeng Eyang Resi Bhisma menika gugur awit sampun ngunduh dumatheng wohing pakarti. Nalika taksih sesebatan Raden Dewabrata, sampun gadah utang pati kalian Dewi Amba. Atmane Dewi Amba mboten nedya sowan ing panagayomaning gusti menawi mboten sesarengan kalian Raden Dewabrata inggih Eyang Bhisma (DIISI SENDHONAN DALANG - PUNTADEWA LEJAR PENGGALIHE) Puntadewa : Dhuh, Kaka Prabu, sesampunipun kula nampi carios paduka, rumaos padang manah kula. Pramila mekaten Kaka Prabu kula suwun paduka sampun kendhat angger paduka ngemutaken dumatheng kula lan sedaya kadhang Pandawa Kaka Prabu. Kresna : Pancen sedaya sampu dados kuwajiban kula miwah Kakang Semar ingkang minangka botohe para kadhang Pandawa. Pramila kanthi menika yayi Prabu, para kadhang Pandawa kula suwun sampun tumindhak ingkang langkung rumiyin saderengipun wonten tanda - tanda Astina ngedali senopati ing tegal Kurusetra. Puntadewa : Gareng, Petruk, lan kowe Bagong. Ora tak timbali jeneng sira wani sowan ana wigati apa, coba enggal matura salah siji. Petruk : Inggih sinuwun makili sami jagi. Atur uninga bilih Astina sampun ngedali senopati. Nitik saking banderone menika saking Sukalima dinten menika resi Durna madeg senopati, sinuwun. vi
(DIISI ADA ADA DHALANG, PARA PANDHAWA SAMI KAGET) Bimasena : Hwaa ... Petruk, apa bener panyawangmu, guruku madeg dadi senopati? Petruk : Mboten sisip ndara Werkudara anggen kula nyawang pun genah Durno senopatinipun. Bimasena : Yen kaya mengkana, kowe kabeh padha balia jaga. Hwaa ... jliteng kakangku iki terus kepiye? Durno guruku madeg senopati. Kresna : Yayi Werkudara, semune kabeh kok padha miris atine bareng krungu Bapa Resi Durno madeg senopati. Rehning pun kakang lan kakang Semar kinaryo botoh aku kudu nuding jago. Yayi Prabu Samijai, paduka kula tuding dados senopati nandingi Bapa Resi Durno nggih yayi Prabu? Puntadewa : Mboten kakang Prabu, kula ajrih awit menika guru kula. Kresna : Menawi paduka mboten kersa inggih mboten menapa, Werkudara saiki kowe tak tuding dadi senopati? Bimasena : Hwaa ... aku padha karo mbarep kakangku. Dosa apa sing tak sandhang yen aku wani karo guruku. Kresna : Dadi kowe yo orang gelem, ora apa - apa. Arjuna kowe tak tuding dadi senopati musuh Bapa Resi Durno kepiye yayi? Arjuna : Duh, Kaka Prabu, kula mboten sagah menawi kedah tanding klawan Bapa Resi Durno. Jalaran menika ingkang paring sesulangan dhumateng kula Kaka Prabu. Kresna : Kakang Semar lha iki jagone padha orang gelem maju perang terus kepiye kakang? Semar : Hae ... Hae ... Sinuwun Prabu Kresna, aku mung pasrah kekurangane wicaksana apa paduka. Mung panyuwunku sing pratitis anggonmu milih jago. Kresna : Yen wes ana keparengmu aku bakal nuding senopati Trustojumena, jeneng sira tak tuding dadi senopati, wani yayi? Trustojumena : Inggih wantun Kaka Prabu Kresna : Yen kaya mangkana sira jumenenga bakal tak kalungi puspita rinonce pratanda senopati, yayi. vii
IRINGAN WISUDAN - TRUSTOJUMENA JUMENENG NYEDAK SAK SISIHING PUNTADEWA. SADEWA NGADEK MUNDHUT BAKI NYAKET NING PUNTADEWA TRUS PUNTADEWA NGALUNGI PUSPITA RINONCE. TRUSTOJUMENO MADEG DADI SENOPATI IRINGAN MUSIK Trustojumeno : Kaka Prabu, keparenga kula nyuwun pirsa panguwasane seopati menika kados pundi Kaka Prabu? Kresna : Yayi Trustojumeno, panguwasane senopati menika tanpa winates. Wenang mrintah ning orang wenang di printah. Dene gumelaring perang gumantung marang jeneng sira, yayi. Trustojumeno : Menawi ngaten Kaka Prabu, kula badhe damel gelar perang Kaka Prabu Kresna : Banjur gelarmu perang apa, yayi? Trustojumeno : Garuda nglayang. Dene perangipun garuda nglayang mekaten Kaka Prabu, ingkang minangka dados sirahe garuda menika Kaka Prabu Puntadewa, sukunipun inggih kakang mas Nakula lan Sadewa, penjawat kanan saha kiringipun menika kakang mas Werkudara lan Arjuna, buntutipun inggih Kaka Prabu Gathutkaca ingkang ngayomi prajurit tawur. Kresna : Lha yen wes jangkep ayo enggal budhal ing palagan, yayi. Trustojumeno : Mangke rumiyen Kaka Prabu, netranipun dereng wonten Kaka Prabu. Kresna : Whoo yo yayi, Garuda tanpa mripat lakune bakal nabrak - nabrak. Banjur mripate Garuda sapa, yayi? Trustojumeno : Inggih mboten sanes paduka Kaka Prabu Dwarawati kalian Kakang Semar. Kresna : We lah jebul aku iki yo sih oleh gaweyan to? yo, yo, yayi Trustojumeno : Menawi ngaten sampun manjing ing tegal Kurusetra jangkep monggo sakmenika IRINGAN ... SENOPATI LAN PANDAWA AREP BUDHAL KRUNGU SWARA PANANTANG viii
Gardapati : Haaa Haaa ... Heee, kowe Arjuna, kowe tak tantang perang ana ing pesisir kidul, iki lho aku Prabu Gardapati, jebul kowe licik Arjuna .... Hahahahaha Warsaya : Heee jowe para Pandawa. Endi sing jenenge Werkudara. Kowe tak tantang ana ing pesisir lor. Yen kowe wani, tandingana iki lho Prabu Warsaya. Hahahahha ... Bimasena : Hwaaaa ..... sang senopati lilanana tak labrake manungso sing nantang aku. Arjuna : Sang senopati lilanana aku maju perang, ana musuh sing wani nantang aku. Trustojumena : Menawi kersa paduka mekaten inggih monggo kakang mas. IRINGAN SANTAK - ARJUNA BIMASENA BUDHAL - KRESNA NESU Kresna : Yayi Trustojumena ... kowe iki kepiye to karepmu. Yayi Werkudara lan Arjuna mbok lilani lunga mapagne musuh. Apa ora wedi sengkleh lakune garuda tanpa penjawat kanan lan kiri yayi. Semar : Hae Hae ... sinuwun Prabu ora perlu nutuh Trustojumena mapan. Dewekw durung sepiraha kawruhe. Mula saka kuwi ayo padha nututi Werkudara lan Arjuna Kresna : Yo yen kaya mangkana ayo kakang. IRINGAN KRESNA SEMAR BUDAL TRUS TEKANE BURNA LAN KURAWA CS NGRANJAB PANDAWA NGANTI MUNDUR ix
ADEGAN STRAT MARGI MUNDURE PUNTADEWA LAN SAK PUTRANE PUNTADEWA UTUSAN GATHUTKACA DIALOG VII Puntadewa : Kulup kaki Prabu Gathutkaca, jeneng sira sun utus jumujuga ing taman wiratha. Dawuha marang adhimu Abimanyu supaya mecah gelar Cakra Biyuha. Gathutkaca : Nuwun inggih wa Prabu ngestoaken. Prayoganipun sumangga paduka kula aturi kundhur wa prabu Puntadewa : Iyo kulup sing ati - ati IRINGAN ... PUNTADEWA NAKULA SADEWA LAN PUTRANE BUDAL. GATHUTKACA ABUR - ABURAN ... BLACK OUT DIALOG VIII Gardopati : Iki ana satria bagus teka ing kene apa kowe sing jeneng Arjuna? Arjuna : Ora sisip kadnamu aku Raden Arjuna bali kowe sapa? Gardopati : Aku Prabu Gradopati. Heee kowe Arjuna aku sing nantang kowe perang. Mula saka kuwi manuto bakal tak pedhot gulumu. Arjuna : Ojo kegedhen anggonmu sesumbar, heee sang Prabu. Majua bakal tak pungkasi nyawamu. IRINGAN ... DADI PERANG GARDOPATI NGANTI MATI. NGANTI TEKANE PRABU KRESNA Kresna : Yayi Arjuna, musuhmu wes tumekaning pati. Mula saka kuwi yayi ayo enggal bali manunggal karo kabeh para kadhang, yayi ... Arjuna : Mangga kula dereaken kaka Prabu x
KRESNA ARJUNA BALI ... BLACK OUT PESISIR SEGARA LOR IRINGAN ... WARSOYO SUMBAR SUMBAR NGANTHI DITEKANI BIMASENA Warsaya : Hee ... kowe satria gedhe dhuwur kowe teka ing pesisir lor. Yen ngono kowe raden Werdukara sing tak enteni? Bimasena : Haaa .... jebul kowe Ratu sing sesumbar nantang aku perang. Apa wes bosen urip kowe. Ayo majua bakal tak sirna'ne kowe! Warsaya : Haaaaahahahah ..... ojo kakean pangucap kowe! IRINGAN ... DADI PERANG. WARSOYO MATI URIP MANEH BIMA MLAYU. MLAYUNE BIMA KAPAPAG KYAI SEMAR Semar : Haeee Haeee ndara Bimasena, kados pundhi anggen paduka perang klawan mengsah paduka? Bimasena : Hwaaa .... musuhku pancen sekti. Tak pateni bola - bali bisa urip maneh Semar : Haee ... ndara, musuh paduka menika di pateni ngantos ping pinten mawon bisa urip maneh. Amargi isih ketetsan banyu embun. Pramila mekaten ndara, kula aturi ndamel pelangan mangke yen musuh ndika mati, ndika cemplungaken teng pelangan lajeng di tablek watu, ndara! Bimasena : Yen kaya mangkana, sumingkira bumine bakal tak idak ben jeglong. Aku bakal mateg aji blabak pengantol - antol IRINGAN ... SEMAR LUNGA. BIMA NGGDRUK LEMAH NGANTI JEGLONG. KOCAPAN DHALANG, TEKANE WARSOYO, DADI PERANG WARSOYO JOJOH KUKU NGANTI MATI CEMPLUNGNE JUBLANGAN DI UNCALI WATU. TEKANE SEMAR. Semar : Haee Haee ... ndara werkudara, mengsah paduka sampun pejah. Monggo kula aturi bali, gus .... Bimasena : Haaa ... Ayo ngono tak derekno kakang xi
IRINGAN ... SEMAR BIMA BALI BLACK OUT TAMAN SARI WIRATHA GARAP JOGED. RADEN ABIMANYU LAN DEWI UTARI KANG LAGYO SIH SINIHAN ANDON SESUKA. DIISI TEMBANG NGANTI SAK TELASE ... TEKANE GATHUTKOCO DIALOG IX (PERAGA : RADEN ABIMANYU, DEWI UTARI, GATHUTKACA) Abimanyu : Garwaku yayi Dewi Utari, gumelaring kaendahaning jagad kang maweh sengsem ing rasa. Nanging luwih sengsem bagya mulya uripku yen aku tansah sumanding klawan sliramu duh wong ayu. Dewi Utari : Kakang mas Abimanyu, bungahe manah kula tanpa upami. Katresnan kula sampun mboten saged dipun pisahaken kakang mas. Abimanyu : Yen kaya mangkana katresnanmu padha klawan pun kakang yayi Utari Gathutkaca : Yayi Abimanyu pun kakang keng prapto yayi IRINGAN GATHUTKACA SEBAWA. DI ACARANI ... MANDEG ... SANTAK ABIMANYU UTARI KAGET RASANE WERUH Abimanyu : Kakang mas Gathutkaca, ngaturaken kasugengan sak rawuh paduka wonteng ing negari Astina. Gathutkaca : Yo, Abimanyu lan Utari tak tampa sembah pangabektimu. Tiba sapadha pada ya yayi. Hemmm ... yayi sing gedhe pangapuramu. Tekaku ing kene ora niat pun kakang mas ganggu marang jeneng sira sakloron kang lagi sih sinian. Nanging yayi, hemmmmmm ..... Abimanyu : Wonten menapa kakang mas, monggo kersa paring dawuh xii
Gathutkaca : Aku ora mentala paring dawuh yayi ... nanging kepiye maneh yayi, iki mau kanggo kaperluane negara. Yayi abimanyu, perang Bharatayudha jaya binangun wes dumadi. Saiki musuh gawe gelar Cakra Biyuha. Kamongko sing bisa mecah gelar iki mau mung Paman Arjuna klawan jeneng sira yayi. Saiki Paman Arjuna milar saka barisane para Pandawa. Mula saka kuwi yayi, pun kakang di utus klawan Wa Prabu Puntadewa utusan marang si adhi mecah gelar Cakra Biyuha. IRINGAN ... SANTAK GATHUTKACA BALI. UTARI LANGSUNG NANGIS Utari : Duh, kakang mas, paduka sampun jengkar saking taman. Kula mboten saged paduka tilar. Kakang mas kula sakmenika sampun garbini. Kula aturi paduka welas dumatheng calon putra paduka kakang mas. Abimanyu : Garwaku yayi Utari sing banget ndak tresnani, jeneng sira kudu bisa milahake antarane katresnan lan kewajiban. Ayo padha nengenake keperluane negara ono sakdhuwure keperluan pribadi. Mula saka kuwi yayi aku sangonono esemmu duh wong ayu. Pun kakang nyuwun pamit. IRINGAN ... SANTAK .... SAMPUR DI PEDHOT PUSAKA, ABIMANYU BABLAS ... BLACK OUT ... TEGAL KURU SETRA ABIMANYU NETE KRETA NERJANG PARA KURAWA NGANTI KURAWA MUNDUR. JARAN KENA PANAH MATI ... ABIMANYU MANGSAH TEKANE DURSASANA LAN KURAWA DADI PERANG. PUNGKASANE ABIMANYU DI RANJAP NGANTI UDAR GELUNGE. KURAWA NGRAJAH ABIMANYU AREP LAJU LANGSUNG KROCOK PANAH TEKO NJERO LANGSUNG LAJU. METUNE ABIMANYU DI ROJAH RAJAH MANEH KARO PARA KURAWA NGANTI ABIMANYU AMBRUK TANPA DAYA TINGGAL KURAWA. DATENGIPUN RADEN LESMANA MANDRA KUMARA WERUH ABIMANYU WES TANPA DAYA TERUS SESUMBAR xiii
DIALOG X Lesmana : Lho kug kowe to nyu. Jebul kulitmu atos atose gedebog, sedelo maneh kowe bakal mati nyu. Mengko yen kowe mati, bojomu dadi rondho, tak surut tak openane nyu. Abimanyu : Mati kowe kakang Lesmana LESMANA MBENGOK PUNGKASE MATI. ABIMANYU BRANGKANG SAKA DHUWUR TRAP RESI DURNO NGGERETE JAYADATRA WES GAWA GADA KOCAPAN DHALANG ... JAYADATRA NYEDAK ABIMANYU DIJAMBAK RAMBUTE ABIMANYU LANGSUNG DIKEPRUK GADA. ABIMANYU GUGUR. TEKANE KURAWA CS ABIMANYU DI KROCOK GAMAN. NGANTI TEKANE GATHUTKACA NDABUNG PARA KURAWA NGANTI KURAWA MAWUT KABEH PUNGKASE MUNDUR. ABIMANYU DI PANGKU GATHUTKACA DADINE GENDHING LAYU - LAYU "PURNA" xiv
Appendix 2: Pictures during the show Picture 1: Pringgodani Stage (THR Surabaya) Picture 2: Tablo (The synopsis of the story, Dalang tells the summary of the story) xv
Picture 3: Abimanyu and Dewi Utari Picture IV: Kurawa's Family Durno tells to all Kurawa that he become a senopati who will lead the war xvi
Picture 5: Kurawa's family Picture 6: Pandawa's Family Dewi Kunthi asks Kresna to give an explantion about the death of Bisma to Pandawa especially Puntadewa xvii
Picture 7: Pandawa Arjuna, Puntadewa, Nakula, Sadewa Picture 8: Pandwa's family They are ready to go to battle field (kuru setra), who lead by Trustojumeno (Utari's Brother) xviii
Picture 9: Bimasena fights with Warsoyo Picture 10: Gathutkacha comes to Abimanyu and Dewi Utari's palace Gatutkhaca asks Abimanyu to come to battle field Kuru Setra because Kurawa uses a difficult war stategy, Cakrabiyuha. Only Arjuna can destroy that strategy. Abimanyu knows the strategy because Arjuna had taught him how to come into the strategy but Arjuna had not taught him how to get out. xix
Picture 11.1: Abimanyu comes to battlefield Kuru Setra Picture 11.2: Abimanyu fights with Kurawa's family xx
Picture 11.2: Abimanyu is died by Jayadatra (Distarata's son in law) Picture 12: Actors, actress, and all crews xxi